ΚΑΝΟΝΙΣΜΟΣ (ΕΟΚ) αριθ. 1129/93 ΤΗΣ ΕΠΙΤΡΟΠΗΣ της 7ης Μαΐου 1993 για τον καθορισμό της ελάχιστης τιμής κατά την εισαγωγή που εφαρμόζεται σε ορισμένα μεταποιημένα προϊόντα με βάση τα κεράσια κατά τη διάρκεια της περιόδου εμπορίας 1993/94
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 9 παράγραφος 6,
τον κανονισμό (ΕΟΚ) αριθ. 3953/92 του Συμβουλίου της 21ης Δεκεμβρίου 1992 σχετικά με το καθεστώς που ισχύει στις εισαγωγές στην Κοινότητα προϊόντων καταγωγής των Δημοκρατιών της Βοσνίας-Ερζεγοβίνης, Κροατίας Σλοβενίας και του εδάφους της πρώην Γιουγκοσλαβικής Δημοκρατίας της Μακεδονίας (3), και ιδίως το άρθρο 10,
Εκτιμώντας:
ότι ο κανονισμός (ΕΟΚ) αριθ. 3225/88 του Συμβουλίου (4) καθορίζει τους γενικούς κανόνες του καθεστώτος της ελάχιστης τιμής κατά την εισαγωγή για ορισμένα μεταποιημένα κεράσια-
ότι, σύμφωνα με το άρθρο 9 παράγραφος 2 του κανονισμού (ΕΟΚ) αριθ. 426/86, η ελάχιστη τιμή κατά την εισαγωγή ορίζεται αφού ληφθούν ιδιαίτερα υπόψη:
- η τιμή "ελεύθερο στα σύνορα" κατά την εισαγωγή στην Κοινότητα,
- οι τιμές που διαμορφώνονται στις διεθνείς αγορές,
- η κατάσταση στην εσωτερική αγορά της Κοινότητας,
- η εξέλιξη των εμπορικών συναλλαγών με τις τρίτες χώρες-
ότι, βάσει των ανωτέρω, είναι αναγκαίο να καθορισθεί μια ελάχιστη τιμή κατά την εισαγωγή, για την περίοδο εμπορίας 1993/94, για ορισμένα μεταποιημένα κεράσια που περιλαμβάνονται στο παράρτημα Ι τμήμα Β του κανονισμού (ΕΟΚ) αριθ. 426/86- ότι η ελάχιστη τιμή που θεσπίζεται κατά τον τρόπο αυτό πρέπει να εφαρμόζεται στα ίδια προϊόντα που κατάγονται από τις Δημοκρατίες της Βοσνίας-Ερζεγοβίνης, Κροατίας, Σλοβενίας και του εδάφους της πρώην Γιουγκοσλαβικής Δημοκρατίας της Μακεδονίας, που αναφέρονται στον κανονισμό (ΕΟΚ) αριθ. 3953/92-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατ' εφαρμογή του άρθρου 9 παράγραφος 1 του κανονισμού (ΕΟΚ) αριθ. 426/86 και του άρθρου 5 παράγραφος 2 δεύτερο εδάφιο του κανονισμού (ΕΟΚ) αριθ. 3953/92 και για καθένα από τα προϊόντα που περιλαμβάνονται στο παράρτημα του παρόντος κανονισμού εφαρμόζεται, για την περίοδο εμπορίας 1993/94, η ελάχιστη τιμή κατά την εισαγωγή που αναφέρεται στο παράρτημα αυτό.
Άρθρο 2
Ο παρών κανονισμός αρχίζει να ισχύει στις 10 Μαΐου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1993.